धूपिया ने एक बयान में कहा, “मुझे लगता है कि कुछ ही लोग हैं जो पर्दे पर नजर आने के लिए बने हैं और काजोल निश्चित ही उनमें से एक हैं। वह पर्दे पर जब भी आती हैं उसमें जान डाल देती हैं।” उन्होंने कहा, “यह कहना सही नहीं होगा कि मैं उनकी प्रशंसक नहीं हूं। पूरे देश में या बॉलीवुड के साथ जुड़ाव महसूस करने वाला ऐसा कोई नहीं होगा जो काजोल का प्रशंसक न हो। वह कमाल हैं, वह खूबसूरत हैं और वह अभिनय को बहुत सरल बना देती हैं।”